নানচিং
নানচিং (listen), নানকিং নামেও পরিচিত, হচ্ছে গণপ্রজাতন্ত্রী চীনের চিয়াংসু প্রদেশের রাজধানী। জনসংখ্যার ঘনত্বের বিচারে এটা পূর্বাঞ্চলীয় চীনের দ্বিতীয় বৃহত্তম শহর (প্রথম হচ্ছে সাংহাই)। এর প্রশাসনিক আয়তন ৬,৬০০ কিমি২ (২,৫০০ মা২) এবং মোট জনসংখ্যা ৮,২৭০,৫০০ জন ২০১৬-এর হিসাব অনুযায়ী[হালনাগাদ]. নানচিংয়ের ভেতরের অঞ্চল প্রাচীর দিয়ে ঘেরা, যার আয়তন ৫৫ কিমি২ (২১ মা২), এর সাথে আশপাশের শহর ও অঞ্চল নিয়ে নানচিং মেট্রোপলিটন শহর গড়ে উঠেছে যার আয়তন ৬০,০০০ কিমি২ (২৩,০০০ মা২), যার জনসংখ্যা ৩০ মিলিয়নের উপরে। নানচিং শহর ৩য় শতক থেকে শুরু করে ১৯৪৯ সাল পর্যন্ত বিভিন্ন সাম্রাজ্যের রাজধানী ছিল। ইয়াংজি নদীর তীরে অবস্থিত নানচিংকে 'চীনের প্রাচীনতম চার রাজধানী'র অন্যতম রাজধানী হিসেবে স্বীকৃতি দেয়া হয়।